CELEX: 32005D0673
Language: bg
Date: 2005-09-20 00:00:00
Title: Решение на Съвета от 20 септември 2005 година за изменение на приложение II от Директива 2000/53/EО на Европейския парламент и на Съвета относно излезлите от употреба превозни средстваТекст от значение за ЕИП.

Важна правна забележка

|

32005D0673

Официален вестник n° L 254 , 30/09/2005 стр. 0069 - 0072 Официален вестник n° L 168 , 21/06/2006 стр. 0365 - 0368

		20050920Решение на Съветаот 20 септември 2005 годиназа изменение на приложение II от Директива 2000/53/EО на Европейския парламент и на Съвета относно излезлите от употреба превозни средства(текст от значение за ЕИП)(2005/673/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Директива 2000/53/EО на Европейския парламент и на Съвета от 18 септември 2000 г. относно излезлите от употреба превозни средства [1], и по-специално член 4, параграф 2, буква б) от нея,като има предвид, че:(1) Съгласно Директива 2000/53/EО от Комисията се изисква да извърши оценка на употребата на олово, живак, кадмий или хексавалентен хром, които са забранени съгласно член 4, параграф 2, буква a) от посочената директива.(2) Комисията, след като извърши необходимите технически и научни оценки, достигна до определен брой изводи.(3) Срокът на някои освобождавания от забраната не трябва да бъде удължаван, тъй като употребата на олово, живак, кадмий или хексавалентен хром в тези приложения вече може да се избегне.(4) Някои материали и компоненти, съдържащи олово, живак, кадмий или хексавалентен хром, следва да се освободят или да продължат да бъдат освободени от забраната по член 4, параграф 2, буква a), тъй като употребата на тези вещества в тези конкретни материали и компоненти все още не може да се избегне. В някои случаи е целесъобразно да се преразгледа датата на изтичане на тези освобождавания, за да се оцени дали употребата на забранените вещества все още е неизбежна в бъдеще.(5) В случая на алуминий за производствени цели със съдържание на олово до 1,5 тегловни %, описан в точка 2a от приложението, Комисията ще оцени до 1 юли 2007 г. дали датата, на която изтича това освобождаване, трябва да се преразгледа във връзка с наличието на заместители на оловото.(6) В случая на лагерни черупки и втулки, съдържащи олово, описани в точка 4 от приложението, Комисията ще оцени до 1 юли 2007 г. дали датата, на която изтича това освобождаване, трябва да се преразгледа с цел да се гарантира, че може да се приложи безоловна технология при всички двигатели и трансмисии, без да се наруши правилната им работа.(7) В случая на употреба на хексавалентен хром за корозоустойчиви покрития, свързани със системата от болтове и гайки за сглобяване на шасито, описани в точка 13б от приложението, Комисията ще оцени до 1 юли 2007 г. дали датата, на която изтича това освобождаване, трябва да се преразгледа, за да се гарантира, че няма да настъпи инцидентно разединяване на съществени механични части до края на живота на превозното средство.(8) В случая на употреба на кадмий в акумулатори за електрически превозни средства, описани в точка 17 от приложението, Комисията ще оцени до края на 2007 г. дали датата, на която изтича това освобождаване, трябва да се преразгледа, за да се гарантира наличието на алтернативни технологии за акумулатори и електрически превозни средства.(9) Директива 2000/53/EО следва да бъде съответно изменена,ПРИЕ НАСТОЯЩОТО РЕШЕНИЕ:Член 1Без да се засягат разпоредбите на Решение 2005/438/EО на Комисията [2], приложение II към Директива 2000/53/EО се заменя с текста, даден в приложението към настоящото решение.Член 2Настоящото решение се прилага от 1 юли 2005 г.Член 3Адресати на настоящото решение са държавите-членки.Съставено в Брюксел на 20 септември 2005 година.За СъветаПредседателM. Beckett[1] ОВ L 269, 21.10.2000 г., стр. 34. Директива, последно изменена с Решение 2005/438/EО на Комисията (ОВ L 152, 15.6.2005 г., стр. 19).[2] ОВ L 152, 15.6.2005 г., стр. 19.--------------------------------------------------20050920ПРИЛОЖЕНИЕ"20050920"ПРИЛОЖЕНИЕ IIМатериали и компоненти, освободени от разпоредбите на член 4, параграф 2, буква a)Забележки:- Допуска се максимална концентрация до 0,1 тегловни % и за хомогенен материал, за олово, хексавалентен хром и живак, и до 0,01 тегловни % за хомогенен материал за кадмий.- Разрешава се без ограничения повторната употреба на части от превозни средства, които вече са били на пазара към датата на изтичане на освобождаването, тъй като употребата им не е предмет на член 4, параграф 2, буква a)."Материали и компоненти | Обхват и дата на изтичане на освобождаването | Да се постави етикет или да се идентифицира в съответствие с член 4, параграф 2, буква б), iv) |Олово като елемент за сплави1.Стомана за производствени цели и галванизирана стомана, съдържаща до 0,35 тегловни % олово | | |2a.Алуминий за производствени цели със съдържание на олово до 1,5 тегловни % | 1 юли 2008 г. | |2б.Алуминий за производствени цели със съдържание на олово до 0,4 тегловни % | | |3.Медна сплав, съдържаща до 4 тегловни % олово | | |4.Лагерни черупки и втулки | 1 юли 2008 г. | |Олово и оловни съединения в компоненти5.Акумулатори | | X |6.Виброгасители (амортисьори) | | X |7a.Вулканизиращи агенти и стабилизатори за еластомери в системите за флуиди и двигателя, съдържащи до 0,5 тегловни % олово | 1 юли 2006 г. | |7б.Свързващи агенти за еластомери за системата на двигателя, съдържащи до 0,5 тегловни % олово | | |8.Припой за електронните платки и останалото електронно оборудване | | X [1] |9.Мед в триещите се материали на спирачните дискове, съдържащи повече от 0,4 тегловни % олово | 1 юли 2007 г. | X |10.Легла на клапаните | Двигатели, разработени преди 1 юли 2003 г.: 1 юли 2007 г. | |11.Електрокомпоненти, които съдържат олово в стъклена или керамична формовъчна смес, с изключение на стъклото в електрическите крушки и глазурата на свещите | | X [2] (за компоненти, различни от пиезо в двигателите) |12.Пиротехнически задействащи устройства | Превозни средства, които са типово одобрени преди 1 юли 2006 г. и задействащи устройства за замяна за тези превозни средства | |Хексавалентен хром13a.Корозоустойчиви покрития | 1 юли 2007 г. | |13б.Корозоустойчиви покрития, свързани със системата от болтове и гайки за сглобяване на шасито | 1 юли 2008 г. | |14.Абсорбционни хладилници в каравани | | X |Живак15.Газоразрядни лампи и дисплеи на уреди | | X |Кадмий16.Дебелослойни замазки (китове) | 1 юли 2006 г. | |17.Акумулатори за електрически превозни средства | След 31 декември 2008 г. пускането на пазара на NiCd акумулатори ще се разрешава само с цел подмяна при превозни средства, пуснати на пазара преди тази дата | X |18.Оптични компоненти в стъклени матрици, използвани в помощните системи за водача | 1 юли 2007 г. | X |"[1] Разглобяване, ако във връзка с точка 11 е надвишен средният праг от 60 грама за превозно средство. За прилагането на тази клауза няма да се вземат предвид електронни устройства, които не са монтирани от производителя на превозното средство.[2] Разглобяване, ако във връзка с точка 8 е надвишен средният праг от 60 грама за превозно средство. За прилагането на тази клауза няма да се вземат предвид електронни устройства, които не са монтирани от производителя на превозното средство.--------------------------------------------------